รัฐบาลไทย-ข่าวทำเนียบรัฐบาล-ธอส.แต่งตั้งรองกรรมการผู้จัดการและ 7 ผู้ช่วยกรรมการผู้จัดการคนใหม่  พร้อมด้วยโฆษกและรองโฆษกธนาคาร
วันพุธที่ 16 มกราคม 2562
ธอส.แต่งตั้งรองกรรมการผู้จัดการและ 7 ผู้ช่วยกรรมการผู้จัดการคนใหม่  พร้อมด้วยโฆษกและรองโฆษกธนาคาร
ธนาคารแห่งประเทศไทยเห็นชอบตามข้อเสนอของคณะกรรมการธนาคารอาคารสงเคราะห์ (ธอส.) แต่งตั้งแต่งตั้งรองกรรมการผู้จัดการและ 7 ผู้ช่วยกรรมการผู้จัดการคนใหม่  พร้อมด้วยโฆษกและรองโฆษกธนาคาร
ธนาคารแห่งประเทศไทยเห็นชอบตามข้อเสนอของคณะกรรมการธนาคารอาคารสงเคราะห์ (ธอส.) แต่งตั้งนางฉัตร์รวี จิรกุลเมธาพัฒน์ ขึ้นดํารงตําแหน่งรองกรรมการผู้จัดการ กลุ่มงานสาขา และรักษาการผู้ช่วยกรรมการผู้จัดการสายงานสาขาภูมิภาค 3 พร้อมแต่งตั้ง 7 ผู้ช่วยกรรมการผู้จัดการ คนใหม่ เพื่อบริหารสายงานหลัก ประกอบด้วย สายงานกลยุทธ์ สายงานตรวจสอบ สายงานสาขา นครหลวง สายงานบริหารหนี้ สายงานกิจการนโยบายสินเชื่อและภาครัฐ สายงานกฎหมาย และสายงานสื่อสารและภาพลักษณ์องค์กร โดยมีผลตั้งแต่วันที่ 2 มกราคม 2562 เป็นต้นไป ประกอบด้วยรายชื่อดังนี้
นางฉัตร์รวี จิรกุลเมธาพัฒน์ ดํารงตําแหน่งรองกรรมการผู้จัดการกลุ่มงานสาขา และรักษาการผู้ช่วยกรรมการผู้จัดการสายงานสาขาภูมิภาค 3 สําเร็จการศึกษาระดับปริญญาตรี รัฐศาสตร์บัณฑิต (บริหารการคลัง) จุฬาลงกรณ์มหาวิทยาลัย และปริญญาโท บริหารธุรกิจมหาบัณฑิต(บริหารการเงิน) มหาวิทยาลัยธุรกิจบัณฑิต มีประสบการณ์ในการทํางานที่ ธอส.มาเป็นระยะเวลานาน 34 ปี ในตําแหน่งสําคัญ อาทิ ผู้จัดการสาขา ผู้จัดการเขต และผู้ช่วยกรรมการผู้จัดการสายงานสาขานครหลวง รวมถึงผ่านการอบรมหลักสูตรชั้นนํา อาทิ Global Bankers Program : University of Washington, Leadership Succession Program : มูลนิธิสถาบันวิจัยและพัฒนาองค์กรภาครัฐ, The Globalisation Question : Cambridge Judge Business School และ Smart Marketing : มูลนิธิสถาบันวิจัยและพัฒนาองค์กรภาครัฐ
นายณรงค์พล ประภานิรินธน์ ดํารงตําแหน่งผู้ช่วยกรรมการผู้จัดการ สายงานกลยุทธ์ สําเร็จการศึกษาระดับปริญญาตรี บริหารธุรกิจบัณฑิต (การจัดการทั่วไป) มหาวิทยาลัยสุโขทัยธรรมาธิราช และปริญญาโท รัฐบริหารธุรกิจมหาบัณฑิต (บริหารการเงิน) มหาวิทยาลัยธุรกิจบัณฑิตย์ มีประสบการณ์ในการทํางานที่ ธอส. เป็นระยะเวลานาน 21 ปี ในตําแหน่งต่าง ๆ อาทิ ผู้ช่วยผู้อํานวยการสํานักกรรมการผู้จัดการ และผู้อํานวยการฝ่ายบริหารความเสี่ยง ผ่านการอบรมหลักสูตรชั้นนํา อาทิ หลักสูตร Leadership Program : มูลนิธิสถาบันวิจัยและพัฒนาองค์กรภาครัฐ, เศรษฐกิจดิจิทัลสําหรับผู้บริหาร : มูลนิธิสถาบันวิจัยและพัฒนาองค์กรภาครัฐ, International Housing Finance : University of Pennsylvania The Wharton Real Estate Center, โครงการสัมมนาผู้บริหารธนาคารและสถาบันการเงิน (Financial Executive Development Program – FINEX) : สมาคมสถาบันการศึกษาการธนาคารและการเงินไทย, โครงการพัฒนาผู้บริหารยุคใหม่ (MOBEX) : สมาคมสถาบันการศึกษาการธนาคารและการเงินไทย และ ประกาศนียบัตรธรรมาภิบาลสําหรับผู้บริหารระดับกลาง : สถาบันพระปกเกล้า
นายวรณัฐ สุโฆษสมิต ดํารงตําแหน่งผู้ช่วยกรรมการผู้จัดการ สายงานตรวจสอบ สําเร็จการศึกษาระดับปริญญาตรี เศรษฐศาสตร์บัณฑิต มหาวิทยาลัยหอการค้าไทย และปริญญาโท เศรษฐศาสตร์มหาบัณฑิต มหาวิทยาลัยหอการค้าไทย มีประสบการณ์ทํางานที่ ธอส. เป็นระยะเวลา 19 ปี ในตําแหน่งสําคัญต่าง ๆ อาทิ หัวหน้างานตรวจสอบ ผู้ชํานาญการตรวจสอบ ผู้อํานวยการฝ่ายตรวจสอบสาขา และรักษาการหัวหน้าหน่วยตรวจสอบภายใน ผ่านการอบรมหลักสูตรสําคัญ อาทิ Leadership Development Program : มูลนิธิสถาบันวิจัยและพัฒนาองค์กรภาครัฐ, Asian Confederation of Institutes of Internal Audit : สมาคมผู้ตรวจสอบภายใน แห่งประเทศไทย, สัมมนาผู้บริหารธนาคารและสถาบันการเงิน : สมาคมสถาบันการศึกษาการธนาคารและการเงินไทย และโครงการพัฒนาผู้บริหารเพื่อเตรียมความพร้อมในการสืบทอดตําแหน่ง : สมาคมสถาบันการศึกษาการธนาคารและการเงินไทย
นางพอตา ยิ้มไตรพร ดํารงตําแหน่งผู้ช่วยกรรมการผู้จัดการ สายงานสาขานครหลวง สําเร็จการศึกษาระดับปริญญาตรี วิทยาศาสตร์บัณฑิต มหาวิทยาลัยศรีนครินทรวิโรฒ และปริญญาโทพัฒนบริหารศาสตร์ สถาบันบัณฑิตพัฒนบริหารศาสตร์ มีประสบการณ์ทํางานที่ ธอส.มาเป็นระยะเวลานาน 29 ปี ในตําแหน่งสําคัญต่าง ๆ อาทิ ผู้ช่วยผู้อํานวยการฝ่ายกิจการนโยบายภาครัฐและสังคม ผู้อํานวยการฝ่ายสนับสนุนสินเชื่อ และผู้อํานวยการฝ่ายพิธีการสินเชื่อ ผ่านการอบรมหลักสูตรสําคัญ อาทิ โครงการพัฒนาผู้บริหารยุคใหม่ : จุฬาลงกรณ์มหาวิทยาลัย, โครงการพัฒนาผู้บริหารยุคใหม่ : สมาคมสถาบันการศึกษาการธนาคารและการเงินไทย, โครงการสัมมนาผู้บริหารธนาคารและสถาบันการเงิน : สมาคมสถาบันการศึกษาการธนาคารและการเงินไทย และโครงการ Leadership Development Program : มูลนิธิสถาบันวิจัยและพัฒนาองค์กรภาครัฐ
นายศักดิ์สิทธิ์ จิตตนูนท์ ดํารงตําแหน่งผู้ช่วยกรรมการผู้จัดการ สายงานบริหารหนี้ สําเร็จการศึกษาระดับปริญญาตรี ศิลปศาสตรบัณฑิต (รัฐศาสตร์)มหาวิทยาลัยรามคําแหง และปริญญาโทรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ มีประสบการณ์ทํางานที่ ธอส. เป็นระยะเวลานาน 27 ปี ในตําแหน่งสําคัญ อาทิ ผู้จัดการเขต ผู้อํานวยการฝ่ายสาขาภาคใต้และภาคตะวันตก และผู้อํานวยการฝ่ายบริหารหนี้ กทม. และปริมณฑล รวมถึงยังผ่านการอบรมหลักสูตรต่าง ๆ อาทิ หลักสูตรจิตวิทยาภาวะผู้นําก้าวสู่ความเป็นเลิศของนักบริหาร : มหาวิทยาลัยธรรมศาสตร์, โครงการสัมมนาผู้บริหารและสถาบันการเงิน Finex : สมาคมธนาคารไทย, การบริหารการตลาดและลูกค้าสัมพันธ์ยุคใหม่สําหรับผู้บริหารองค์กรภาครัฐ/Smart Marketing, Leadership Development Program : มูลนิธิสถาบันวิจัยและพัฒนาองค์กรภาครัฐ และ Pacific Rim Bankers Program : University of Washington Foster School of Business
นางภานิณี มโนสันติ์ ดํารงตําแหน่งผู้ช่วยกรรมการผู้จัดการ สายงานกิจการนโยบายสินเชื่อและภาครัฐ สําเร็จการศึกษาระดับปริญญาตรี บริหารธุรกิจบัณฑิต สาขาวิชาการบัญชี มหาวิทยาลัยรามคําแหง และปริญญาโท บริหารธุรกิจมหาบัณฑิต สาขาวิชาการบัญชี มหาวิทยาลัยรามคําแหง มีประสบการณ์ทํางานที่ ธอส.เป็นระยะเวลานาน 28 ปี ในตําแหน่งสําคัญ อาทิ ผู้ช่วยผู้อํานวยการ ฝ่ายสนับสนุนสินเชื่อ รักษาการผู้อํานวยการฝ่ายพัฒนาการตลาดสินเชื่อ และ ผู้อํานวยการฝ่ายนโยบายสินเชื่อธุรกิจและภาครัฐ รวมถึงยังผ่านการอบรมหลักสูตรต่าง ๆ อาทิ Leadership Development Program : มูลนิธิสถาบันวิจัยและพัฒนาองค์กรภาครัฐ และ Global Bankers Program : University of Washington Foster School of Business
นางกรุณา เหมือนเตย ดํารงตําแหน่งผู้ช่วยกรรมการผู้จัดการ สายงานกฎหมาย สําเร็จการศึกษาระดับปริญญาตรี นิติศาสตร์บัณฑิต มหาวิทยาลัยรามคําแหง และปริญญาโท รัฐประศาสนศาสตร์ สถาบันบัณฑิตพัฒน บริหารศาสตร์ มีประสบการณ์ทํางานที่ ธอส. เป็นระยะเวลานาน 27 ปี ในตําแหน่งสําคัญต่าง ๆ อาทิ ผู้ช่วยผู้อํานวยการฝ่ายบริหารหนี้ภูมิภาค ผู้ช่วยผู้อํานวยการฝ่ายกฎหมาย และผู้อํานวยการฝ่ายกํากับการปฏิบัติงาน ผ่านการอบรมหลักสูตรสําคัญ อาทิ Leadership Development Program : มูลนิธิสถาบันวิจัยและพัฒนาองค์กรภาครัฐ, โครงการสัมมนาผู้บริหารและสถาบันการเงิน Finex : สมาคมธนาคารไทย, ประกาศนียบัตรธรรมาภิบาลของผู้บริหารระดับกลาง : สถาบันพระปกเกล้า , หลักสูตรส่งเสริมสถาบันกรรมการบริษัทไทย (IOD), หลักสูตร Anti-Corruption : The Practical Guide(ACPG 12) และประกาศนียบัตรกฎหมายการเงินการธนาคาร : ม.ธรรมศาสตร์
นางสุดจิตตรา คําดี ดํารงตําแหน่งผู้ช่วยกรรมการผู้จัดการ สายงานสื่อสารและภาพลักษณ์องค์กร สําเร็จการศึกษาระดับปริญญาตรี วารสารศาสตร์บัณฑิต มหาวิทยาลัยธรรมศาสตร์ และปริญญาโทบริหารธุรกิจมหาบัณฑิต มหาวิทยาลัยเกษตรศาสตร์ มีประสบการณ์ทํางานที่ ธอส.มาเป็นระยะเวลารวม 10 ปี ในตําแหน่งสําคัญต่าง ๆ อาทิ ผู้อํานวยการฝ่ายสื่อสารองค์กร และรักษาการผู้อํานวยการฝ่ายกิจกรรมเพื่อสังคม ผ่านการอบรมหลักสูตรสําคัญ อาทิ การปฏิบัติการจิตวิทยาฝ่ายอํานวยการ : สถาบันจิตวิทยาความมั่นคง สถาบันวิชาการป้องกันประเทศ, ผู้บริหารการสื่อสารมวลชนระดับสูง : สถาบันอิศรา มูลนิธิพัฒนาสื่อมวลชนแห่งประเทศไทย และผู้บริหารกระบวนการยุติธรรมระดับสูง : สถาบันพัฒนาข้าราชการฝ่ายตุลาการศาลยุติธรรม
นอกจากนี้นายฉัตรชัย ศิริไล กรรมการผู้จัดการธนาคารอาคารสงเคราะห์ ธอส. ยังมีคําสั่งแต่งตั้งให้นางสุดจิตตรา คําดี ผู้ช่วยกรรมการผู้จัดการ สายงานสื่อสารและภาพลักษณ์องค์กร เป็นโฆษกธนาคารอาคารสงเคราะห์ และ นายณรงค์พล ประภานิรินธน์ ผู้ช่วยกรรมการผู้จัดการ สายงานกลยุทธ์ แต่งตั้งเป็นรองโฆษกธนาคารอาคารสงเคราะห์อีกด้วย โดยมีผลตั้งแต่วันที่ 10 มกราคม 2562 เป็นต้นไป